Държавен вестник, бр. 45, 2008 г., стр. 13

Б Р О Й  45
Д Ъ Р Ж А В Е Н   В Е С Т Н И К
С Т Р .  13
3. предлаганият частен имот е с площ не по-
малка от 3 дка и исканият имот от държавния
поземлен фонд е с размери под 10 дка.
(4) Ограничението по чл. 24г, ал. 10 ЗСПЗЗ
се вписва в договора за замяна и се отразява в
скицата на имота.
Чл. 36г. (1) Областната дирекция “Земеде-
лие и гори” изпраща до министъра на земеде-
лието и храните преписка за замяна, която съ-
държа следните документи за имотите—част-
на собственост, и за земите от държавния по-
землен фонд:
1. мотивирано писмено становище от облас-
тната дирекция “Земеделие и гори”;
2. копие от документи за самоличност на
физическите лица;
3. документ, удостоверяващ правото на соб-
ственост;
4. скица;
5. оценка на земеделските земи, извършена
по възлагане от заинтересувано лице и за него-
ва сметка;
6. оценка на трайни насаждения—при необ-
ходимост;
7. удостоверение за характеристиките на
имота, издадено от общинската служба по зе-
меделие и гори;
8. удостоверение за поливност—при наличие
на годни за експлоатация поливни съоръжения
в имота;
9. становище от областната дирекция “Земе-
делие и гори” по предлаганите в замяна имоти,
когато частните имоти са разположени в друга
област;
10. копие от становището по чл. 36а, ал. 4;
11. документи, удостоверяващи спазването
на изискванията на чл. 36б и 36в;
12. други документи за изпълнението на спе-
циалните изисквания на закона.
(2) Когато предложението за замяна е пода-
дено от юридическо лице, се представят и:
1. заверено копие от съдебното решение за
регистрация по Търговския закон или актуал-
но удостоверение за вписване в търговския
регистър;
2. удостоверение за актуално състояние;
3. заверено копие от идентификационната
карта за регистрация в регистър БУЛСТАТ;
4. протокол от заседание на съответния оп-
равомощен орган, съдържащ решение за извър-
шване на замяна, в което се посочват държав-
ните и частните имоти—предмет на замяна.
Чл. 36д. (1) Министърът на земеделието и
храните се подпомага от постояннодействаща
комисия, която разглежда преписките за заме-
ни. В заповедта за назначаване на комисията
министърът определя:
1. поименния състав на членовете на коми-
сията, които са длъжностни лица от Министер-
ството на земеделието и храните;
2. възнаграждението на членовете на коми-
сията;
3. други условия.
(2) Комисията приема правила за работата
си, които се одобряват от министъра на земеде-
лието и храните.
(3) При необходимост министърът на земе-
делието и храните може да привлича и консул-
танти към комисията.
(4) За работата си комисията съставя про-
токол, с който предлага на министъра на зе-
меделието и храните да издаде заповед за из-
вършване на замяната или да откаже извърш-
ването є.
Чл. 36е. (1) Въз основа на протокола на
комисията по чл. 36д, ал. 4 министърът на зе-
меделието и храните или упълномощено от
него длъжностно лице издава заповед за из-
вършване на замяната. Договорът за замяна
се сключва от министъра на земеделието и
храните или от упълномощено от него длъж-
ностно лице. Областната дирекция “Земеде-
лие и гори” писмено уведомява заявителя по
преписката по реда на Административнопро-
цесуалния кодекс за срока и размера на дъл-
жимите плащания по чл. 24г, ал. 7 ЗСПЗЗ и за
последиците от неизпълнението на задълже-
нията по чл. 24г, ал. 8 ЗСПЗЗ.
(2) Областната дирекция “Земеделие и гори”
уведомява писмено Министерството на земеде-
лието и храните за обстоятелствата по чл. 24г,
ал. 8 ЗСПЗЗ.
(3) Областната дирекция “Земеделие и гори”
изпраща в 7-дневен срок копие от вписания в
службата по вписванията договор на Министер-
ството на земеделието и храните и на съответ-
ната общинска служба по земеделие и гори по
местонахождението на земеделските земи, ко-
ито са придобити от държавата. Имотите се
причисляват към държавния поземлен фонд в
14-дневен срок чрез отразяването им в регистъ-
ра на собствениците към картата на възстано-
вената собственост.
(4) Когато имотите са разположени в земли-
ща, за които има одобрени кадастрална карта и
кадастрални регистри, областната дирекция
“Земеделие и гори” изпраща на съответната
служба по геодезия, картография и кадастър
вписания договор за замяна за отразяването на
собственост на държавата в кадастралната кар-
та и кадастралните регистри.”
§ 13. В чл. 37 ал. 3 се отменя.
§ 14. В чл. 45, ал. 3 думите “Наредба № 5 от
2001 г. за правила и нормативи за устройство
на територията” се заменят с “Наредба № 7 от
2003 г. за правила и нормативи за устройство
на отделните видове територии и устройстве-
ни зони”.
§ 15. В чл. 45а се правят следните изменения:
1. В ал. 1: